Diari Oficial de la Generalitat Valenciana


Sumari del DOGV 364, del 16-04-1986 (1986/806032)

DECRET 35/1986, de 10 de març, del Consell de la Generalitat Valenciana, pel qual es crea la Distinció de la Generalitat Valenciana al Mèrit Cultural
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/03/10/35**

### Versions

 04/10/2024 - Actualitat  20/12/2011 - 03/10/2024  Text inicial: 17/04/1986 - 19/12/2011 

### Dades del document

Número de DOGV
:   364

Data del DOGV
:   16-04-1986

Secció del DOGV
:   DISPOSICIONS GENERALS

Número del document
:   1986/806032


Data del document
:   10-03-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

*Versió vigent: 04.10.2024*

*Decret 35/1986, de 10 de març, del Consell de la Generalitat Valenciana, pel qual es crea la Distinció de la Generalitat Valenciana al Mèrit Cultural.* **1**

L'article cinqué de la Llei 12/1985, de 30 d'octubre, que crea el Consell Valencià de Cultura, atribueix a aquest "proposar al President de la Generalitat la distinció d'aquelles persones, Entitats o Institucions que siguen creditores d'aquesta, per raó del seu treball o de la demostrada dedicació a l'estudi, defensa o promoció de la cultura valenciana". Es indubtable que, en el camp cultural, pot haver persones, que meresquen l'agraïment i homenatge per les activitats i els serveis rellevants prestats a la Comunitat Valenciana en qualsevol de les manifestacions i maneres d'expressió de la cultura.

Per això, a proposta del Conseller de Cultura, Educació i Ciència i amb la deliberació prèvia del Consell en sessió de 10 de març de 1986,

DECRETE

*Article primer***2**

Es crea la Distinció de la Generalitat Valenciana al Mèrit Cultural per distingir les persones físiques, entitats i col·lectius que, pels seus mèrits, hagen contribuït a destacar l'aportació de la Comunitat Valenciana en qualsevol àmbit de la cultura.

*Article segon*

El disseny de la Distinció es determinarà reglamentàriament.

*Article tercer***3**

La concessió d'aquesta distinció es farà per decret del Govern Valencià.

Podran formular les propostes:

a) El Consell Valencià de Cultura.

b) El conseller de Cultura, Educació i Ciència, amb la consulta prèvia al Consell Valencià de Cultura.

c) El conseller de Cultura, Educació i Ciència quan el nombre excedisca de dos, justificant les raons a què es refereix l'article 5.

*Article quart***4**

[*Suprimit*]

*Article quint***5**

1. La distinció s'entregarà en acte solemne el dia 8 d'octubre de cada any, en qualsevol municipi de la Comunitat Valenciana, en un lloc vinculat al patrimoni històric i cultural de la Comunitat Valenciana. Les persones, entitats o col·lectius que reben esta distinció, assistiran, així mateix, a l'acte solemne de celebració del 9 d'octubre.

2. Amb caràcter ordinari es concediran un màxim de dos distincions.

Excepcionalment, quan concórreguen motius especials degudament justificats, podran concedir-se fins a quatre anualment.

*Article sisé*

Per a acreditar l'atorgament d'aquesta Distinció s'expedirà el títol corresponent autoritzat amb la signatura del President de la Generalitat i s'inscriurà al Llibre Registre d'Honors i Distincions de la Generalitat Valenciana.

DISPOSICIONS FINALS

*Primera*

Es faculta el Conseller de Cultura, Educació i Ciència per dictar les disposicions que calguen per al desplegament d'aquest Decret.

*Segona*

Aquest Decret entrarà en vigor l'endemà de la publicació en el *Diari Oficial de la Generalitat Valenciana*.

València, a 10 de març de 1986.

El President de la Generalitat,

JOAN LERMA I BLASCO

El Conseller de Cultura ,Educació i Ciència,

CEBRIA CISCAR I CASABAN

--------------------

1   D'acord amb la disposició addicional única del[**Decret 194/2011, de 16 de desembre, del Consell**](https://dogv.gva.es/va/eli/es-vc/d/2011/12/16/194/dof/vci/html), pel qual es modifica el Decret 35/1986, de 10 de març, de creació de la Distinció de la Generalitat al Mèrit Cultural (DOGV núm. 6673 de 19.12.2011), les mencions al conseller de Cultura, Educació i Ciència contingudes en el Decret 35/1986, de 10 de març, del Consell, s'entendran fetes al/a la titular de la conselleria amb competències en matèria de cultura.

2   L’article primer es modifica pel[**Decret 190/2003, de 3 d'octubre, del Consell de la Generalitat**](https://dogv.gva.es/va/eli/es-vc/d/2003/10/03/190/dof/vci/html), pel qual es modifica el Decret 35/1986, de 10 de març, de creació de la Distinció de la Generalitat Valenciana al Mèrit Cultural (DOGV núm. 4602 de 06.10.2003).

3   L’article tercer es modifica pel[**Decret 255/1997, de 8 d'octubre, del Govern Valencià**](https://dogv.gva.es/va/eli/es-vc/d/1997/10/08/(1)/dof/vci/html), pel qual es modifica el Decret 35/1986, de 10 de març, pel qual es va crear la Distinció de la Generalitat Valenciana al Mèrit Cultural (DOGV núm. 3096 de 09.10.1997).

4   L’article quart se suprimix pel[**Decret 194/2011, de 16 de desembre, del Consell**](https://dogv.gva.es/va/eli/es-vc/d/2011/12/16/194/dof/vci/html).

5   L’article quint es modifica pel[**Decret 134/2024**](https://dogv.gva.es/va/eli/es-vc/d/2024/10/01/134/dof/vci/html) [**d’1 d’octubre, del Consell**](https://dogv.gva.es/va/eli/es-vc/d/2024/10/01/134/dof/vci/html), pel qual es modifica el Decret 35/1986, de 10 de març, del Consell de la Generalitat Valenciana, pel qual es crea la Distinció de la Generalitat Valenciana al Mèrit Cultural (DOGV núm. 9950 de 03.10.2024).


Còpia Permalink ELI